Ελληνική Ορθόδοξη Αρχιεπισκοπή Αμερικής

Η Ελληνική Ορθόδοξη Αρχιεπισκοπή Αμερικής, με έδρα τη Νέα Υόρκη των ΗΠΑ, είναι εκκλησιαστική επαρχία του Οικουμενικού Πατριαρχείου Κωνσταντινουπόλεως με Αρχιεπίσκοπο, από τις 11 Μαΐου 2019, τον Ελπιδοφόρο (Λαμπρυνιάδη). Η Ιερά Αρχιεπισκοπή Αμερικής ιδρύθηκε το 1921.

 Πριν την ίδρυση της Ελληνικής Αρχιεπισκοπής, στο δυτικό ημισφαίριο υπήρχαν πολλές κοινότητες Ελλήνων Ορθοδόξων. Η πρώτη ελληνική ορθόδοξη κοινότητα στην Αμερική ιδρύθηκε το 1864 στη Νέα Ορλεάνη της Λουιζιάνα από μια μικρή αποικία Ελλήνων εμπόρων. Η ιστορία καταγράφει επίσης ότι στις 26 Ιουνίου 1768 έφτασαν οι πρώτοι Έλληνες άποικοι στον Άγιο Αυγουστίνο της Φλόριντα, την παλαιότερη πόλη της Αμερικής. Στη Νέα Υόρκη, σημερινή έδρα του Αρχιεπισκόπου Αμερικής, η πρώτη μόνιμη κοινότητα ιδρύθηκε το 1892. Η «Ελληνική Ορθόδοξη Αρχιεπισκοπή Βορείου και Νοτίου Αμερικής» συστάθηκε το 1921 και αναγνωρίστηκε επίσημα από την Πολιτεία της Νέας Υόρκης το 1922. Το 1908 η Ορθόδοξη Εκκλησία της Αμερικής υπαγόταν στην Εκκλησία της Ελλάδος, αλλά το 1922 ο Πατριάρχης Μελέτιος Μεταξάκης υπήγαγε την Αρχιεπισκοπή στην δικαιοδοσία του Οικουμενικού Πατριαρχείου. Το 1996, το Οικουμενικό Πατριαρχείο διέσπασε την Αρχιεπισκοπή σε 4 μέρ: Αμερική (Ιερά Αρχιεπισκοπή Αμερικής), Καναδά (Ιερά Αρχιεπισκοπή Καναδά), Κεντρική Αμερική και Νότια Αμερική), αφήνοντας έτσι στην Αρχιεπισκοπή Αμερικής μόνο την επικράτεια των Ηνωμένων Πολιτειών. Το 2019, υπήρχαν φήμες ότι η Ελληνική Ορθόδοξη Αρχιεπισκοπή Αμερικής υπέφερε οικονομικά και ουσιαστικά βρισκόταν σε «οικονομική, διοικητική και πνευματική χρεοκοπία», η οποία οδήγησε στην παραίτηση του Αρχιεπισκόπου Δημητρίου. Η Αρχιεπισκοπή Αμερικής αποτελείται από μια Αρχιεπισκοπική Περιφέρεια (Νέα Υόρκη) και οκτώ μητροπόλεις: Νέας Ιερσέης, Σικάγου, Ατλάντας, Ντιτρόιτ, Αγίου Φραγκίσκου, Πιττσβούργου, Βοστώνης και Ντένβερ. Διοικείται από τον Αρχιεπίσκοπο και την Επαρχιακή Σύνοδο των Μητροπολιτών. Η Σύνοδος διευθύνεται από τον Αρχιεπίσκοπο (ως πρώτο μεταξύ ίσων) και περιλαμβάνει τους Μητροπολίτες που επιβλέπουν τις υπηρεσίες των μητροπόλεών τους. Έχει όλη την εξουσία και την ευθύνη που οι εκκλησιαστικοί κανόνες αποδίδουν σε μια επαρχιακή σύνοδο. Στην Ιερά Αρχιεπισκοπή διακονούν και Βοηθοί Επίσκοποι που φέρουν τους τίτλους παλαιών επισκοπών της Μικράς Ασίας και της Θράκης: Ναζιανζού, Μωκησσού, Φωκαίας, Αμάστριδος, Μηδείας, Εξαμιλίου. Η Αρχιεπισκοπή περιλαμβάνει 540 ενορίες, 800 ιερείς και περί τους 440.000 έως 2 εκατομμύρια πιστούς, ανάλογα με την πηγή και τη μέθοδο καταμέτρησης που χρησιμοποιείται. Ο αριθμός των ενοριών της Αρχιεπισκοπής αυξήθηκε κατά περίπου 9% στη δεκαετία από το 1990 έως το 2000 και η αύξηση των μελών αποδίδεται σε μεγάλο βαθμό σε υπάρχοντα μέλη που έχουν παιδιά. Τα περισσότερα μέλη είναι συγκεντρωμένα στις Βορειοανατολικές Ηνωμένες Πολιτείες. Οι Πολιτείες με τα υψηλότερα ποσοστά πιστών είναι η Μασαχουσέτη, το Νιου Χάμσαϊρ, το Ρόουντ Άιλαντ και η Νέα Υόρκη. Ωστόσο, μεγάλος αριθμός μελών υπάρχει επίσης στη Φλόριντα και την Καλιφόρνια. Η Αρχιεπισκοπή περιλαμβάνει στις τάξεις της και υπό την πνευματική της αιγίδα και ποιμαντική φροντίδα Ορθόδοξους Χριστιανούς, οι οποίοι είτε ως άτομα είτε ως οργανωμένες ομάδες σε Μητροπόλεις και Ενορίες έρχονται οικειοθελώς σε αυτήν και αναγνωρίζουν την εκκλησιαστική και κανονική δικαιοδοσία της Εκκλησίας της Κωνσταντινούπολης. Η Αρχιεπισκοπή διαθέτει επίσης 19 μοναστικές κοινότητες και την Ελληνορθόδοξη Θεολογική Σχολή του Τιμίου Σταυρού. Η Ιερά Επαρχιακή Σύνοδος της Αρχιεπισκοπής αποτελείται σήμερα από τους: Pappaioannou, Rev. George (1984). «The Historical Development of the Greek Orthodox Archdiocese of North and South America». Στο: Litsas, F.K. A Companion to the Greek Orthodox Church. New York, N.Y.: Greek Orthodox Archdiocese of North and South America. σελίδες 178–206.